b'\n_START_ARTICLE_\nUnibersidad ng Montana\n_START_PARAGRAPH_\nAng Unibersidad ng Montana (Ingles: University of Montana), na\xc2\xa0madalas na tinutukoy bilang UM) ay isang pampublikong unibersidad sa pananaliksik\xc2\xa0na matatagpuan sa\xc2\xa0Missoula, estado ng Montana, sa Estados Unidos. Itinatag noong 1893, ang unibersidad ay ang flagship na kampus ng\xc2\xa0Unibersidad ng Montana Sistema\xc2\xa0at ang pinakamalaking institusyon nito. Ang pangunahing kampus ay matatagpuan sa paanan ng Bundok Sentinel, ang bundok na nagtataglay ng pinakakilalang palatandaan ng lungsod ng Missoula, isang malaking letrang "M" sa dalisdis ng bundok._NEWLINE_Ang Unibersidad ng Montana ay may rangging ika-17 sa buong bansa at ikalima sa mga pampublikong unibersidad sa na may pinakamaraming naiprodyus na\xc2\xa0Rhodes Scholars, na may kabuuang bilang na 28. Ang Unibersidad ay may 11 Truman Scholars, 14 Goldwater Scholars at 40 Udall Scholars sa\xc2\xa0pangalan nito.\n_START_SECTION_\nAkademya\n_START_PARAGRAPH_\nAng Unibersidad ng Montana ay binubuo ng labing-isang kolehiyo at mga paaralan: Kolehiyo ng Humanidades at mga Agham; Phyllis J. Washington Kolehiyo ng Edukasyon at Agham Pantao; Kolehiyo ng Palagubatan at Konserbasyon; Kolehiyo ng Propesyong Pangkalusugan at Agham Biyomedikal; Kolehiyo ng Biswal at Performatibong Sining; Paaralan ng Batas; Paaralan ng Negosyo; Paaralan ng Peryodismo; Paaralan ng Pinalawig at Panghabambuhay na Pag-Aaral; Kolehiyo ng Missoula at Kolehiyo ng Bitterroot.'